Salma Karama d tameḥbust ur nezmir ad d-tsellek iman-is, wissen ma ad d-terrṭṭlem fell-as acku tsigg-d si ṭṭaq twala tizegzewt, wissen, medden ma zemren ad tt-ḥesben d taxeddaԑt imi i d-tettas seg uxxam n urgaz-is akken ad teqqim yidi, Salma tesԑedda-d ugar n waya, taneffut i iwalan lmut s wallen-is ur tettaggad ara udmawen n yimakkaren, aserdas i ɣef ԑeddan aṭas n yijenwiyen ɣef uqerru-s, d yisaffen n yidammen ddaw n yiḍarren-is, ur ittaggad ara taẓrut ara t-id-yasen seg yigerdan.